CELEX: 32019D0545
Language: et
Date: 2019-04-03 00:00:00
Title: Komisjoni rakendusotsus (EL) 2019/545, 3. aprill 2019, millega muudetakse rakendusotsust (EL) 2018/2030, millega Suurbritannia ja Põhja-Iiri Ühendkuningriigi keskdepositooriumide suhtes kohaldatavat õigusraamistikku käsitatakse piiratud ajavahemikul samaväärsena kooskõlas Euroopa Parlamendi ja nõukogu määrusega (EL) nr 909/2014 (EMPs kohaldatav tekst)

4.4.2019   
               
               
                  ET
               
               
                  Euroopa Liidu Teataja
               
               
                  L 95/11
               
            
         KOMISJONI RAKENDUSOTSUS (EL) 2019/545,
         3. aprill 2019,
         millega muudetakse rakendusotsust (EL) 2018/2030, millega Suurbritannia ja Põhja-Iiri Ühendkuningriigi keskdepositooriumide suhtes kohaldatavat õigusraamistikku käsitatakse piiratud ajavahemikul samaväärsena kooskõlas Euroopa Parlamendi ja nõukogu määrusega (EL) nr 909/2014
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 23. juuli 2014. aasta määrust (EL) nr 909/2014, mis käsitleb väärtpaberiarvelduse parandamist Euroopa Liidus ja väärtpaberite keskdepositooriume ning millega muudetakse direktiive 98/26/EÜ ja 2014/65/EL ning määrust (EL) nr 236/2012, (1) eriti selle artikli 25 lõiget 9,
         ning arvestades järgmist:
         
                     (1)
                  
                  
                     Komisjoni rakendusotsuse (EL) 2018/2030 (2) artikli 2 kohaselt tuleb kõnealust otsust kohaldada alates kuupäevast, mis järgneb kuupäevale, mil vastavalt Euroopa Liidu lepingu artikli 50 lõikele 3 lõpetatakse aluslepingute kohaldamine Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis („Ühendkuningriik“), välja arvatud juhul, kui väljaastumisleping on nimetatud kuupäevaks jõustunud või Euroopa Liidu lepingu artikli 50 lõikes 3 osutatud kaheaastast perioodi on pikendatud.
                  
               
                     (2)
                  
                  
                     22. märtsil 2019 võttis Euroopa Ülemkogu vastu otsuse (EL) 2019/476, (3) millega pikendatakse Euroopa Liidu lepingu artikli 50 lõike 3 kohast tähtaega kokkuleppel Ühendkuningriigiga. Seega ei ole täidetud rakendusotsuse (EL) 2018/2030 kohaldamise teine tingimus, nimelt et Euroopa Liidu lepingu artikli 50 lõikes 3 osutatud kaheaastast perioodi ei pikendata.
                  
               
                     (3)
                  
                  
                     Hoolimata Euroopa Liidu lepingu artikli 50 lõikes 3 osutatud tähtaja mis tahes pikendamisest, on rakendusotsuse (EL) 2018/2030 aluseks olevad põhjused jätkuvalt olemas. Liidust pärast pikendatud tähtaega lepinguta väljaastumise korral võivad eelkõige püsida riskid seoses teatavate teenustega, mida osutavad liidu ettevõtjatele Ühendkuningriigis juba tegevusloa saanud väärtpaberite keskdepositooriumid, mida ei ole võimalik lühikese aja jooksul asendada. Seega, kui Ühendkuningriik lahkub liidust ilma lepinguta, tuleks kohaldada rakendusotsust (EL) 2018/2030.
                  
               
                     (4)
                  
                  
                     Seepärast tuleks rakendusotsust (EL) 2018/2030 vastavalt muuta.
                  
               
                     (5)
                  
                  
                     Käesolev otsus peaks jõustuma võimalikult kiiresti, et tagada selle kohaldamine juhul, kui Ühendkuningriik lahkub liidust ilma väljaastumislepinguta pärast Euroopa Liidu lepingu artikli 50 lõikes 3 sätestatud ja 22. märtsil 2019 Euroopa Ülemkogu pikendatud tähtaja möödumist.
                  
               
                     (6)
                  
                  
                     Käesoleva otsusega ette nähtud meetmed on kooskõlas Euroopa väärtpaberikomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2018/2030 artikli2 kolmas lõik asendatakse järgmisega:
            
               „Käesolevat otsust ei kohaldata siiski juhul, kui Euroopa Liidu lepingu artikli 50 lõike 2 kohaselt Suurbritannia ja Põhja-Iiri Ühendkuningriigiga sõlmitud väljaastumisleping on käesoleva artikli teises lõigus osutatud kuupäevaks jõustunud.“
            
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 3. aprill 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 257, 28.8.2014, lk 1.
         
            (2)  Komisjoni 19. detsembri 2018. aasta rakendusotsus (EL) 2018/2030, millega Suurbritannia ja Põhja-Iiri Ühendkuningriigi keskdepositooriumide suhtes kohaldatavat õigusraamistikku käsitatakse piiratud ajavahemikul samaväärsena kooskõlas Euroopa Parlamendi ja nõukogu määrusega (EL) nr 909/2014 (ELT L 325, 20.12.2018, lk 47).
         
            (3)  Euroopa Ülemkogu 22. märtsi 2019. aasta otsus (EL) 2019/476, tehtud kokkuleppel Ühendkuningriigiga, millega pikendatakse ELi lepingu artikli 50 lõike 3 kohast tähtaega (ELT L 80 I, 22.3.2019 lk 1).